CELEX: 22005D0712
Language: sk
Date: 2005-10-04 00:00:00
Title: 2005/712/ES: Rozhodnutie Spoločného výboru ES-EZVO „Spoločný tranzit“ č. 5/2005 zo 4. októbra 2005, ktorým sa Rumunsko prizýva na pristúpenie k Dohovoru z 20. mája 1987 o spoločnom tranzitnom režime

14.10.2005   
            
            
               SK
            
            
               Úradný vestník Európskej únie
            
            
               L 269/46
            
         
      ROZHODNUTIE SPOLOČNÉHO VÝBORU ES-EZVO SPOLOČNÝ TRANZIT č. 5/2005
   zo 4. októbra 2005,
   ktorým sa Rumunsko prizýva na pristúpenie k Dohovoru z 20. mája 1987 o spoločnom tranzitnom režime
   (2005/712/ES)
   SPOLOČNÝ VÝBOR,
   so zreteľom na Dohovor z 20. mája 1987 o spoločnom tranzitnom režime (1) (ďalej len „dohovor“), a najmä na jeho článok 15 ods. 3 písm. e),
   keďže:
   
               (1)
            
            
               Zjednodušenie formalít, ktoré treba dodržiavať v obchodných stykoch medzi Rumunskom a Európskym spoločenstvom, Islandskou republikou, Nórskym kráľovstvom a Švajčiarskou konfederáciou, by malo uľahčiť podporu prepravy s týmto štátom.
            
         
               (2)
            
            
               S cieľom uskutočniť takéto zjednodušenie je potrebné prizvať Rumunsko na pristúpenie k dohovoru,
            
         ROZHODLA TAKTO:
   Článok 1
   V súlade s ustanovením článku 15a dohovoru sa Rumunsko prizýva, aby formou výmeny listín medzi Radou Európskej únie a Rumunskom, ktoré tvoria prílohu k tomuto rozhodnutiu, pristúpilo k tomuto dohovoru od 1. januára 2006.
   Článok 2
   Toto rozhodnutie nadobúda účinnosť dňom jeho prijatia.
   
      V Bazileji 4. októbra 2005
      
         
            Za Spoločný výbor
         
         
            predseda
         
         Rudolf DIETRICH
         
      
   
   
      (1)  Ú. v. ES L 226, 13.8.1987, s. 2. Dohovor naposledy zmenený a doplnený rozhodnutím č. 4/2005 (Ú. v . EÚ L 225, 31.8.2005, s. 29).
   
      Vážený pán,
      Mám česť informovať Vás o rozhodnutí Spoločného výboru ES-EZVO „Spoločný tranzit“ č. 5/2005 zo 4. októbra 2005, ktorým sa Rumunsko prizýva stať sa zmluvnou stranou Dohovoru z 20. mája 1987 o spoločnom tranzitnom režime.
      Rumunsko sa stane zmluvnou stranou tohto dohovoru uložením listiny o pristúpení na Generálnom sekretariáte Rady Európskej únie, ku ktorej sa priloží preklad dohovoru v úradnom jazyku Rumunska v súlade s článkom 15a tohto dohovoru.
      Prijmite, prosím, výraz mojej najhlbšej úcty.
      
         
            generálny tajomník
         
         
            Generálny sekretariát Rady Európskej únie
         
      
      Rumunsko,
      berúc na vedomie rozhodnutie Spoločného výboru ES-EZVO „Spoločný tranzit“ č. 5/2005 zo 4. októbra 2005, ktorým sa Rumunsko prizýva na pristúpenie k Dohovoru z 20. mája 1987 o spoločnom tranzitnom režime,
      ktoré si želá stať sa zmluvnou stranou tohto dohovoru,
      TÝMTO VYHLASUJE, ŽE
      pristupuje k dohovoru.
      Priloží k tejto listine preklad dohovoru v úradnom jazyku Rumunska.
      Prijme jednotlivé odporúčania a rozhodnutia, ktoré Spoločný výbor ES-EZVO „Spoločný tranzit“ prijal od 4. októbra 2005 do dátumu, ktorým pristúpenie Rumunska nadobudne v súlade s článkom 15a dohovoru účinnosť.
      V …
      
         
            Za Rumunsko